Մերուժան Գալստյան

Մերուժան Հայկարամի Գալստյան (), հայ ագրոքիմիկոս-հողագետ, գյուղատնտեսական գիտությունների դոկտոր (2007), պրոֆեսոր (2013)։

Կենսագրություն 
Մերուժան Գալստյանը ծնվել է 1949 թվականի նոյեմբերի 5-ին Ձորագյուղում (այժմ՝ Գեղարքունիքի մարզում)։ 1971 թվականին ավարտել է Հայկական գյուղատնտեսական ինստիտուտը, 1987 թվականին՝ Բարձրագույն կուսակցական դպրոցը։

1971-1973 թվականներին աշխատել է Հայաստանի Մարտունիի շրջանում որպես գյուղատնտես, 1973-1985 թվականներին եղել է ՀԼԿԵՄ, ՀԿԿ Մարտունիի շրջկոմի քարտուղար, 1985-1989 թվականներին՝ շրջգործկոմի նախագահ, 2000-2003 թվականներին՝ ՀՀ գյուղատնտեսության նախարարության սպասարկումների բաժնի պետ, միաժամանակ՝ ՀԱԱՀ դասախոս, 2008 թվականին դարձել է ագրոէկոլոգիայի ամբիոնի և էկոլոգիայի ու օրգանական գյուղատնտեսության պրոբլեմների լաբորատորիայի վարիչ։

Համահեղինակ է «ՀՀ կենսաբազմազանությունը և բնության հատուկ պահպանվող տարածքներ» (2009), «Բնապահպանության հիմունքներ» (2010), «ՀՀ բնական ռեսուրսները» (2013) ուսումնական ձեռնարկների և սիսեռի՝ «Արփի» և ոսպի՝ «Համիդ» սորտերի։

Աշխատանքները վերաբերում են բույսերի սննդառության, շրջանային և միջշրջանային, բնօգտագործման, օրգանական գյուղատնտեսության հիմնախնդիրներին, տեխնածին աղտոտված տարածքից էկոլոգիական անվտանգ սննդամթերքի ստացմանը։

Պարգևներ 
2009 թվականին արժանացել է ՌԴ Լոմոնոսովի անվան մեդալի։

Երկեր 
 Աշնանացան ցորենի և կարտոֆիլի պարարտացման արդյունավետությունը Սևանի ավազանի պայմաններում, Ե., 2007:

Հայ գյուղատնտեսներ
Հայ ագրոքիմիկոսներ
Հայ հողագետներ
Գյուղատնտեսական գիտությունների դոկտորներ
Հայ պրոֆեսորներ
ՀԹՎ 2023 հոդվածներ